Ca spion de top al țării,
trebuie să te infiltrezi în sediul central al sindicatului rău,
să găsești panoul secret de control
și să le dezactivezi raza morții.
Dar tot ce ai pentru a continua sunt următoarele informații
strânse de echipa ta de supraveghere.
Sediul central este o piramidă masivă cu o singură cameră la cel mai înalt nivel,
două camere la următorul,
și așa mai departe.
Panoul de control este ascuns în spatele unui tablou
la cel mai înalt nivel care poate satisface următoarele condiții:
Fiecare cameră are exact trei uși către alte camere de la acel nivel,
cu excepția camerei de control,
care se conectează la una singură,
nu există holuri,
și poți ignora scările.
Din păcate nu aveți un plan al etajelor,
și veți avea suficient timp doar pentru a căuta
un singur etaj înainte de reactivarea sistemului de alarmă.
Poți afla la ce etaj se află camera de control?
[Pune acum pe pauză ca să rezolvi singur enigma.]
[Răspunsul în: 3]
[Răspunsul în: 2]
[Răspunsul în: 1]
Pentru a rezolva această problemă trebuie să o vizualizăm.
Pentru început, știm că la nivelul corect
este o cameră,
să o numim camera A,
cu o ușă către camera panoului de comandă,
plus o ușă către camera B,
și una către C.
Deci trebuie să existe cel puțin patru camere,
pe care le putem reprezenta drept cercuri,
desenând linii între ele pentru uși.
Dar îndată ce conectăm camerele B și C,
nu există alte conexiuni posibile,
așa că etajul al patrulea de sus în jos iese din calcul.
Știm că panoul de control trebuie să fie cât mai sus posibil,
așa că hai să ne îndreptăm în josul piramidei.
Nici cel de-al cincilea etaj nu poate fi.
Ne putem da seama de asta desenându-l,
dar pentru a fi siguri că nu am ratat nicio posibilitate,
iată un alt mod.
Fiecare ușă corespunde unei linii în graficul nostru
care face ca două camere să fie vecini.
Deci, în cele din urmă, trebuie să existe un număr par de vecini
indiferent câte conexiuni facem.
La cel de-al cincilea etaj, ca să ne îndeplinim condițiile de pornire,
am avea nevoie de patru camere cu trei vecini fiecare,
plus camera de control cu un vecin,
ceea ce înseamnă 13 vecini în total.
Din moment ce acesta este un număr impar,
nu este posibil, și de fapt acest lucru exclude și fiecare etaj
cu un număr impar de camere.
Deci hai să mergem cu un etaj mai jos.
Când desenăm camerele,
că să vezi, putem găsi un aranjament care funcționează astfel.
De altfel, studiul unor astfel de modele vizuale
care arată conexiunile și relațiile dintre diferite obiecte
este cunoscut ca teoria grafurilor.
Într-un graf, cercurile reprezentând obiectele sunt cunoscute ca noduri,
în timp ce liniile de conectare se numesc muchii.
Cercetătorii care studiază astfel de grafuri pun întrebări precum:
„Cât de departe este acest nod de acela?”
„Câte margini are cel mai popular nod?”
„Există o rută între aceste două noduri, și dacă da, cât de lungă este?”
Grafurile sunt adesea folosite pentru a reprezenta rețele de comunicații,
dar ele pot reprezenta aproape orice fel de rețea,
de la conexiunile de transport în interiorul unui oraș
și relațiile sociale dintre oameni,
la interacțiunile chimice dintre proteine
sau răspândirea unei epidemii prin locații diferite.
Deci, înarmați cu aceste tehnici, să revenim la piramidă.
Eviți gardienii și camerele de securitate,
te infiltrezi la etajul al șaselea de sus,
găsești panoul ascuns,
tragi niște pârghii care sunt la vedere,
și arunci raza morții în ocean.
Acum, a venit timpul pentru a rezolva misterul
de ce echipa ta de supraveghere îți oferă întotdeauna informații criptice.
Bună tuturor.
Dacă ți-a plăcut această ghicitoare, încearcă să le rezolvi și pe acestea două.